കെ. റെയില് സില്വര്ലൈന് അര്ധ അതിവേഗ റെയില്പാത സര്ക്കാറിന്റെ വിവാദ ഉത്തരവ് കത്തിച്ചു ആലുവ: സെമി ഹൈസ്പീഡ് റെയില്പാതക്ക് സ്ഥലം ഏറ്റെടുക്കുന്നതിനു വേണ്ടി സര്ക്കാര് ഇറക്കിയ വിവാദ ഉത്തരവ് കെ. റെയില് സില്വര്ലൈന് വിരുധ ജനകീയ സമിതി ആലുവ മേഖല കമ്മിറ്റിയുടെ നേതൃത്വത്തില് കത്തിച്ച് പ്രതിഷേധിച്ചു. പുക്കാട്ടുപടിയില് നടന്ന പ്രതിഷേധ യോഗം ഗ്രാമപഞ്ചായത്ത് അംഗം കരിം ഉദ്ഘാടനം ചെയ്തു. ജില്ല കണ്വീനര് സി.കെ. ശിവദാസന് മുഖ്യപ്രഭാഷണം നടത്തി. നീതിക്കും നിയമത്തിനും നിരക്കാത്ത രീതിയിലാണ് സില്വര് ലൈന് പദ്ധതിക്കു വേണ്ടി സര്ക്കാര് ഉത്തരവ് പുറപ്പെടുവിച്ചിരിക്കുന്നതെന്ന് അദ്ദേഹം ആരോപിച്ചു. ഭൂമി ഏറ്റെടുക്കല് നിയമത്തിലെ വ്യവസ്ഥകള് തൃണവല്ഗണിച്ചും ഹൈകോടതി ഉത്തരവ് മാനിക്കാതെയും നാഷണല് ഗ്രീന് ട്രിബൂണലില് നിലനില്ക്കുന്ന കേസിന്റെ അന്തസ്സത്തക്ക് നിരക്കാതെയുമുള്ള ഒരു നടപടിയും അംഗീകരിക്കാനാകില്ല. സര്ക്കാറിന്റെ നടപടികളില് ദുരൂഹതയുണ്ടെന്ന് വളരെ വ്യക്തമാണ്. വിനാശകരമായ ഇത്തരമൊരു പദ്ധതിക്ക് വേണ്ടി ഒരിഞ്ചു ഭൂമി പോലും വിട്ടുകൊടുക്കില്ലെന്നും അദ്ദേഹം വ്യക്തമാക്കി. ആലുവ മേഖല കോഓഡിനേറ്റര് കെ.പി. സാല്വിന് അധ്യക്ഷത വഹിച്ചു. എന്.രാജന് സ്വാഗതവും ടി.എസ്. നിഷാദ് നന്ദിയും പറഞ്ഞു. മേഖല കമ്മിറ്റി അംഗങ്ങളായ സെയ്ദ് മുഹമ്മദ്, പി.എസ്. ശ്രീധരന്, എ.ജി.അജയന്, അബ്ദുല് റഹ്മാന്, പ്രകാശന്, എം.കെ. തങ്കപ്പന്, എം.പി. തോമസ്, ജോര്ജ് ജോസഫ്, ബിജു അഗസ്റ്റിന്, എ.എ. ഇസ്മായീല്, മരിയ, വി.കെ. സുനില്, അനീഷ് ദേവസി, വി.ഒ. വര്ഗീസ് എന്നിവര് സംസാരിച്ചു.